**NÁVRH KÚPNEJ ZMLUVY**

uzavretá podľa § 409 a nasl. Obchodného zákonníka

**ZMLUVNÉ STRANY**

**1.1 Kupujúci:** Obec Porúbka

Sídlo: Porúbka 67, 086 12 Kurima

Splnomocnený zástupca: Mgr. Martina Stašová – starostka obce

IČO: 00322512

DIČ: 2020778958

Mobil: +421 903 897 350

E-mail: obecporubka@gmail.com

 (ďalej len „kupujúci“)

**1.2 Predávajúci:**

Sídlo:

Zastúpený:

bankové spojenie:

číslo účtu:

IČO:

DIČ:

IČ DPH:

Osoby oprávnené rokovať a konať vo veciach

Zapísaný:

(ďalej len „predávajúci“)

(ďalej spolu Kupujúci a Predávajúci aj ako „**zmluvné strany**“ alebo jednotlivo „**zmluvná strana**“)

**I. Predmet zmluvy**

**1.1.** Predmetom zmluvy je dodanie športovej výbavy pre obec Porúbka.

**1.2.** Touto Zmluvou sa Predávajúci zaväzuje dodať tovar podľa bodu 1.1. tejto Zmluvy a Kupujúci sa zaväzuje poskytnúť Predávajúcemu pri dodaní tovaru súčinnosť v súlade s touto Zmluvou a zaplatiť cenu za jeho dodanie v súlade s bodom 2.2. čl. II tejto Zmluvy.

**II. Cena za dodaný tovar a platobné podmienky**

**2.1.** Kúpna cena za kompletný predmet tejto Zmluvy je dohodnutá v zmysle zákona NR SR č.18/1996 Z.z., Vyhlášky MF SR č. 27/1996 Z.z. a je konečná.

**2.2.** Zmluvné strany sa dohodli na cene za dodanie športovej výbavy vo výške

 **Cena spolu**

 **Základ ceny pre DPH EUR**

 **DPH 20% EUR**

 **Celková cena spolu s DPH EUR**

 **Slovom:**

**2.3.** V cene je započítaná:

Aj doprava na miesto určenia – Obecný úrad Porúbka 67, 086 46 Hankovce pri Giraltovciach

**2.4.** Ak faktúra vystavená Predávajúcim a doručená Kupujúcemu nemá náležitosti účtovného a daňového dokladu v súlade so všeobecne záväznými právnymi predpismi, alebo ak prílohou faktúry nie je Preberací protokol podpísaný oboma zmluvnými stranami je kupujúci oprávnený vrátiť faktúru Predávajúcemu na opravu alebo doplnenie. Za deň doručenia faktúry podľa tohto článku Zmluvy sa v takom prípade považuje až doručenie opravenej alebo doplnenej faktúry.

**III. Dodacia lehota a dodacie podmienky**

**3.1.** Športová výbava bude dodaná a vyložená z dopravného prostriedku verejnému obstarávateľovi – Obec Porúbka, Obecný úrad Porúbka 67, 086 46 Hankovce pri Giraltovciach

**3.2.** Predávajúci oznámi Kupujúcemu elektronicky na e-mailovú adresu: obecporubka@gmail.com presný termín dodávky predmetu zmluvy minimálne 2 pracovné dni pred dňom dodávky.

**3.3.** Pri odovzdaní a prevzatí športovej výbavy splnomocnené osoby Predávajúceho a Kupujúceho podpíšu odovzdávací – preberací protokol pripravený Predávajúcim.

**3.4.** Termín odovzdania a prevzatia predmetu kúpy bude zmluvnými stranami dohodnutý bez zbytočného odkladu po zaplatení kúpnej ceny Kupujúcim.

**IV. Vlastnícke právo a nebezpečenstvo škody**

**4.1.** Vlastníkom športovej výbavy je Kupujúci odo dňa podpisu preberacieho protokolu

**4.2.** Nebezpečenstvo škody na dodanej športovej výbave znáša Predávajúci. Nebezpečenstvo škody na športovej výbave prechádza na Kupujúceho v čase, keď prevezme športovú výbavu od Predávajúceho alebo ak športovú výbavu nedoručí v čase, keď mu Predávajúci umožní nakladať so športovou výbavou a Kupujúci poruší Zmluvu tým, že športovú výbavu neprevezme.

**V. Zmluvné pokuty a úroky z omeškania**

**5.1.** V prípade nedodržania termínu dodania predmetu Zmluvy, Predávajúci zaplatí Kupujúcemu zmluvnú pokutu vo výške 0,025% z ceny nedodanej športovej výbavy za každý deň omeškania s plnením predmetu Zmluvy. Popri zmluvnej pokute má Kupujúci právo požadovať aj náhradu škody prevyšujúcu výšku dohodnutej zmluvnej pokuty.

**5.2.** Ak je Kupujúci v omeškaní so zaplatením kúpnej ceny dlhšie ako 1 mesiac, Predávajúci je oprávnený od Zmluvy odstúpiť. Zmluva zaniká dňom doručenia odstúpenia Kupujúcemu.

**5.3.** V prípade nedodržania termínu splatnosti vzniká Predávajúcemu právo fakturovať úrok z omeškania vo výške 0,025% z fakturovanej čiastky za každý deň omeškania so zaplatením.

**5.4.** Zaplatenie úrokov z omeškania alebo zmluvnej pokuty nemá vplyv na vznik a vymáhanie nároku na náhradu škody vzniknutej omeškaním jednej zo zmluvných strán.

**VI. Vyššia moc**

**6.1.** Žiadna zo zmluvných strán nenesie zodpovednosť za neúplné splnenie a čiastočné nesplnenie záväzkov podľa tejto Zmluvy z dôvodu udalosti vyššej moci. Za vyššiu moc sa považujú skutočnosti vyvolané povodňami, neúmyselne založeným požiarom, zemetrasením, vojnovými udalosťami, zmenami právnych predpisov a iných za vyššiu moc považovaných príčin. O dobu účinkovania týchto udalostí, ako aj o dobu nevyhnutne potrebnú na ich odstránenie sa doba plnenia tejto Zmluvy po vzájomnej dohode obidvoch zmluvných strán predlžuje.

**6.2.** Zmluvná strana u ktorej sa plnenie povinností stalo nemožné z dôvodov uvedených v čl. VI., bod 6.1. je povinná bez zbytočného odkladu, najneskôr však do 5 dní, informovať druhú stranu o začatí, predpokladanej dĺžke trvania a ukončení uvedených udalostí.

**VII. Záväzok mlčanlivosti**

**7.1.** Zmluvné strany sa zaväzujú, že budú zachovávať mlčanlivosť o všetkých poznatkoch a informáciách, ktoré si navzájom poskytli pri vzájomných rokovaniach o uzavretí tejto Zmluvy, ako aj o všetkých poznatkoch a informáciách, ktoré získavajú v súvislosti s výkonom práv a povinností vyplývajúcich z tejto Zmluvy; tento záväzok mlčanlivosti sa nevzťahuje na prípady, ak zmluvná strana poskytne informácie, podklady alebo doklady súvisiace s touto Zmluvou tretím osobám, ktoré jej poskytujú odborné služby a ktoré majú zákonom uloženú povinnosť mlčanlivosti alebo tretím osobám, prostredníctvom ktorých plní svoje záväzky, ktoré jej vyplývajú z tejto Zmluvy.

**7.2.** Zmluvné strany sa zároveň zaväzujú, že nič z toho, čo sa v súvislosti s touto Zmluvou dozvedeli alebo ešte len dozvedia, nepoužijú v rozpore so záujmami druhej Zmluvnej strany. Tento záväzok mlčanlivosti platí aj po zániku tejto Zmluvy a zmluvná strana môže byť od neho oslobodená len v prípade, ak tak ustanovuje právny predpis alebo písomným vyhlásením druhej zmluvnej strany.

**VIII. Zánik zmluvy**

**8.1.** Táto Zmluva zaniká jej zrušením dohodou zmluvných strán alebo odstúpením od tejto Zmluvy oprávnenou zmluvnou stranou.

**8.2.** Právo na odstúpenie podľa zákona môže oprávnená zmluvná strana uplatniť písomným oznámením doručeným druhej zmluvnej strane, ktoré obsahuje skutkové vymedzenie dôvodu na odstúpenie od Zmluvy tak, aby nebolo zameniteľné s iným dôvodom.

**8.3.** Odstúpením od Zmluvy sa Zmluva neruší od počiatku, ale až odo dňa doručenia písomného oznámenia druhej zmluvnej strane.

**IX. Kontrola/audit/overenie na mieste**

**9.1.** Predávajúci je povinný strpieť výkon kontroly/auditu súvisiaceho s dodávaným tovarom kedykoľvek počas platnosti a účinnosti Zmluvy o poskytovaní dotácie, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

**9.2.** Predávajúci je povinný bezodkladne prijať opatrenia na nápravu nedostatkov zistených kontrolou/auditom/overovaním na mieste v zmysle správy z kontroly/auditu/overovania na mieste v stanovenej lehote.

**X. Záverečné ustanovenia**

**10.1.** Práva a povinnosti Zmluvných strán, ktoré nie sú upravené touto Zmluvou sa správajú podľa príslušných ustanovení Obchodného zákonníka a ďalších príslušných ustanovení Obchodného zákonníka a ďalších príslušných všeobecne záväzných právnych predpisov.

**10.2.** Túto Zmluvu možno meniť alebo zrušiť len dohodou zmluvných strán v písomnej forme. Tým nie je dotknuté právo zmluvných strán odstúpiť od tejto Zmluvy podľa jej ustanovení alebo podľa zákona.

**10.3.** Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanovenia. Do doby dosiahnutia dohody medzi zmluvnými stranami platí zodpovedajúca úprava všeobecne záväzných právnych predpisov zvoleného právneho poriadku.

**10.4.** Zmluva sa vyhotovuje v štyroch (4) rovnopisoch, jeden rovnopis pre Predávajúceho a tri rovnopisy pre Kupujúceho.

**10.5.** Zmluvné strany si túto Zmluvu starostlivo prečítali, jej obsahu porozumeli a na znak toho, že Zmluva vyjadruje ich slobodnú a vážnu vôľu, pripájajú svoje podpisy.

**10.6.** Táto Kúpna zmluva nadobúda platnosť a účinnosť dňom jej podpisu oboma zmluvnými stranami.

V Porúbke, dňa ................................. V ............................, dňa ............................

 Za kupujúceho Za predávajúceho

............................................................ ....................................................................

 Mgr. Martina Stašová Konateľ spoločnosti

 Starostka obce Porúbka